Árið 2008 , miðvikudag 7. maí kl. 20:00 kom skipulagsnefnd saman til 21. fundar í Ráðhúsinu á Svalbarðseyri . Mættir voru undirritaðir nefndarmenn : Gylfi Halldórsson , Hringur Hreinsson og Anna Fr. Blöndal . Einnig var mættur Árni K. Bjarnason , sveitarstjóri . Árni Ólafsson arkitekt sat einnig fundinn . Gylfi Halldórsson , formaður setti fund og bauð fundarmenn velkomna . Bréf frá Skipulagsstofnun dags. 9. apríl s.l. v / samráð um umfang og nákvæmni í umhverfismati tillögu að Aðalskipulagi . 2 . Tillaga að Aðalskipulagi Svalbarðsstrandarhrepps 2008 – 2020 Árni Ólafsson arkitekt mætir á fundinn . Farið var yfir skipulagsgögnin undir leiðsögn Árna Ólafssonar . Skipulagsnefnd leggur til við sveitarstjórn að Aðalskipulagið verði samþykkt og sent í auglýsingu . Árni Ólafsson vék af fundi eftir þennan dagskrárlið . 3 . Deiliskipulag íbúðarsvæðis í landi Sólbergs . Athugasemdafrestur rann út 28. jan. og engar athugasemdir bárust . Á fundi 11. febrúar 2008 var óskað eftir yfirlýsingu framkvæmdaaðila sbr. verklagsreglur og liggur hún nú fyrir . Skipulagsnefnd leggur því til að deiliskipulagið verði samþykkt en jafnframt að yfirlýsingunnni verði þinglýst á svæðið . 4 . Deiliskipulagstillaga vegna stækkunar íbúðabyggðar Vaðlabrekku í landi Veigastaða , sbr. 11. lið síðasta fundar og afgreiðslu sveitarstjórnar frá 8. apríl s.l. Skipulagsnefnd harmar mistök í afgreiðslu 8. liðar 20. fundar þar sem lóðaheimildir eru taldar 14 en ekki 16 eins og Aðalskipulag heimilar . Athugasemdir hafa borist frá Slökkviliði Akureyrar og Heilbrigðiseftirliti varðandi annarsvegar brunavatn og hinsvegar samnýtingu rotþróa sem taka þarf tillit til . Kröfum Heilbrigðiseftirlits hefur þegar verið sinnt . Einnig hefur borist umsögn frá Norðurorku hvað varðar vatnsveitur . Skipulagsnefnd leggur til að farið verði að kröfum Norðurorku um að gerð verði yfirlýsing framkvæmda aðila er byggi á verklagsreglum . Einnig leggur skipulagsnefnd til að leitast verði við að hafa lækinn og greiða gönguleið meðfram honum utan lóðamarka og veltir jafnframt fyrir sér hvort lóð 8 sé byggileg . Árna falið að koma á framfæri ábendingum um misræmi í texta greinargerðar með Deiliskipulaginu . 5 . Bréf frá Þorbirni Haraldssyni , slökkviliðsstjóra Slökkviliðs Akureyrar ódags , varðandi deiliskipulagstillögu vegna stækkunar íbúðarbyggðar Vaðlabrekku í landi Veigastaða . Sjá lið 4 . Skipulagsnefnd lítur svo á athugasemdir slökkviliðsstjóra gildi um önnur deiliskipulagssvæði í sveitarfélaginu . 6 . Deiliskipulagstillaga vegna íbúðabyggðar Vaðlaklifs í landi Veigastaða . Borist hefur athugasemd frá Heilbrigðiseftirliti varðandi rotþrær og frárennsli , Skipulagsnefnd tekur undir tilmæli eftirlitsins um sameiginlega rotþró undir brekkurótum fremur en fjórar þrær á lóðunum . Skipulagsnefnd leggur til að gerð verði yfirlýsing framkvæmdaleyfishafa / landeigenda á grundvelli verklagsreglna um deiliskipulag á vegum einkaaðila . Einnig leggur skipulagsnefnd til að kvöð um opið svæði og óraskað verði allt land austan vegarins þó eignamörk / lóðamörk haldist skv. skipulagi . 7 . Deiliskipulagstillaga vegna íbúðabyggðar Veigahvamms og frístundabyggðar Veigahalls í landi Veigastaða . Skipulagsnefnd bendir á að ekki liggur fyrir umsögn frá Vegagerð varðandi vegtengingu . Einnig vantar staðsetningu brunahana inn á uppdrátt . Nefndin leggur síðan til að gerð verði yfirlýsing framkvæmdaleyfishafa / landeigenda á grundvelli verklagsreglna um deiliskipulag á vegum einkaaðila . Einnig er bent á að fjarlægð frá raflínu að mannvirki þarf að vera 25m miðað við 66kV línu þannig að á frístundalóðum 1,3 og 5 verður ekki byggt nema línan fari . Anna Blöndal tók ekki þátt í þessari afgreiðslu nefndarinnar . 8 . Erindi frá Arkiteó ódags . , þar sem farið er fram á frávik frá deiliskipulags skilmálum varðandi þakhalla . Skipulagsnefnd tekur jákvætt í erindið og leggur til að það verði sent í grenndarkynningu . 9 . Bréf frá Búnaðarsambandi Eyjafjarðar dags. 22. apríl s.l. v / ályktun aðalfundar “ Tillaga til sveitarstjórna á Eyjafjarðarsvæðinu um verndun ræktunarlands í héraðinu ” . 10 . Bréf frá Óbyggðanefnd dags. 23. apríl s.l. um skiptingu umfjöllunarsvæðis 7 í syðri og nyrðri hluta . 11 . Fundargerð 4. fundur samvinnunefndar um SSE 21. apríl s.l. 12 . Erindi frá Jóhannesi Jónssyni f.h . Fjárfestingarfélagsins Gaums ehf. óskar eftir að breyta nafngift á fasteigninni Sunnuhváli í Hrafnabjörg Fleira ekki fært til bókar . Fundi slitið kl. 02.30